b'\n_START_ARTICLE_\nSvjetlana Aleksijevi\xc4\x8d\n_START_PARAGRAPH_\nSvjetlana Aleksandrovna Aleksijevi\xc4\x8d (bjeloruski: \xd0\xa1\xd0\xb2\xd1\x8f\xd1\x82\xd0\xbb\xd0\xb0\xd0\xbd\xd0\xb0 \xd0\x90\xd0\xbb\xd1\x8f\xd0\xba\xd1\x81\xd0\xb0\xd0\xbd\xd0\xb4\xd1\x80\xd0\xb0\xd1\x9e\xd0\xbd\xd0\xb0 \xd0\x90\xd0\xbb\xd0\xb5\xd0\xba\xd1\x81\xd1\x96\xd0\xb5\xd0\xb2\xd1\x96\xd1\x87, Ivano-Frankivsk, 31. svibnja 1948. - ) je bjeloruska istra\xc5\xbeiva\xc4\x8dka novinarka i prozna spisateljica beletristike, koja pi\xc5\xa1e na ruskom jeziku. Dobitnica je Nobelove nagrade za knji\xc5\xbeevnost 2015. "za polifono pisanje, spomenik patnji i hrabrosti u na\xc5\xa1em vremenu". Prva je osoba iz Bjelorusije dobitnica Nobelove nagrade za knji\xc5\xbeevnost.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91ena je\xc2\xa0u zapadnom ukrajinskom gradu Stanislavivu (od 1962. Ivano-Frankivsk) od oca Bjelorusa i majke Ukrajinke. Odrasla je u Bjelorusiji. Nakon zavr\xc5\xa1etka \xc5\xa1kole radila je kao reporter u nekoliko lokalnih novina prije diplomiranja na Bjeloruskom dr\xc5\xbeavnom sveu\xc4\x8dili\xc5\xa1tu (1972.) i postala dopisnica za knji\xc5\xbeevni magazin Neman u Minsku (1976.).'